Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu:
Iisrael kasutab kõiki vahendeid terrorismiga võitlemiseks.
Iisraeli president Rivlin:
juudiriik ei kavatse muuta status quod Templimäel.
NATO on valmis liitlase kaitseks Türgisse vägesid saatma.
Süürias tegutsevad Vene hävitajad rikkusid Türgi õhuruumi.
Jeruusalemmas toimus täna veel üks rünnak.
Palestiinlane pussitas trammipeatuses 20-aastast iisraellast kaela.
Ohver sai keskmiseid ja tõsiseid vigastusi
ja viidi lähedalasuvasse haiglasse.
Trammipeatuses viibinud turvamehed tabasid põgeneda püüdnud ründaja
ja andsid ta üle politseile.
10 päeva kestnud intensiivsete kokkupõrgete ja rünnakute vägivald,
kus on hukkunud 4 iisraellast ja 5 palestiinlast
ning haavata saanud 170, on tekitanud Iisraelis uue reaalsuse.
Iisrael on seni oma Lähis-Ida naabrite kaosest eemale hoidnud.
Tihenenud vägivalla tõttu
tühistas peaminister Netanyahu oma Saksamaa-visiidi
ja ütles, et valitsus annab Iisraeli julgeolekujõudude käsutusse
kõik vahendid ja strateegiad terrorismiga võitlemiseks.
Asume endiselt keset terrorilainet.
Tegeleme otsustavalt ründajatega,
seaduserikkujatega ja ässitajatega.
Saatsime kohale lisajõude
ja anname nende käsutusse kõik vahendid ja strateegiad
selle terrorismiga võitlemiseks.
Terrorismivastases võitluses jäävad elanikud kahe tule vahele.
Palume maksimaalset valvsust ka neilt.
Kiidan vaprust ja tasakaalukust,
mida iisraellased on viimastel päevadel näidanud.
Netanyahu sõnul on juudiriigil praegusest raskemaidki aegu olnud
ja praegune terrorismilaine võidetakse.
Terrori eesmärk on sisendada hirmu ja selle võitmiseks on esmatähtis
säilitada meelerahu ning isklik ja rahvuslik visadus.
Meil on olnud raskemaidki aegu ning võidame sellegi terrorilaine
otsustavuse, vastutustunde ja ühtsusega.
Et pingeid rahustada palus Netanyahu ministritel
ja koalitsiooniliikmetel lähiajal Templimäele mitte minna,
et vältida hõõrumisi ja pahameelt.
Peaministri otsust tabas valitsuse terav kriitika.
Iisraeli president Reuven Rivlin ütles kohtumisel meediaväljaannetega,
et Iisrael ei kavatse muuta status quod Templimäel,
kus hetkel võivad palvetada vaid moslemid,
kuid õhutas moslemeid respekteerima juutide sidet Jeruusalemmaga.
Ütlen selgelt:
Iisrael ei kavatse muuta status quod.
Kuid see status quo vajab mõistmist,
et selle säilitamiseks on vaja kaht osapoolt.
Kui palestiinlaste juht ütleb,
et räpased juudid rüvetavad püha linna,
peab maailm sõna võtma.
Kujutlege, milline oleks reaktsioon,
kui seda öeldaks moslemite või kristlaste kohta.
Jätkame moslemite palveõiguse austamist mošees ja pühapaigas.
Kuid moslemid peavad austama juutide sidet Jeruusalemmaga.
Vägivaldsed stseenid Iisraelis ja Läänekaldal
meenutavad kaht palestiinlaste intifadat
ehk vägivaldset ülestõusmist Iisraeli vastu 1980. aastate lõpul
ja 2000. aastate algul.
Mõlema poole ametnikud püüavad võrdlusi vähetähtsustada,
kuna praegune vägivald on palju väiksemas mastaabis.
Kuid Iisraeli meediaväljaannete väitel on alanud kolmas intifada.
Ühe Jeruusalemma palestiinlase sõnul pole tegemist kolmanda intifadaga
ja enamik tahab lihtsalt lastele elatist teenida.
Arvan, et kolmandat ei tule. Rahvas on väsinud.
Nad tahavad elatist teenida ja lastele toitu lauale panna.
Kuigi vägivald on häirinud iisraellaste argielu,
väitis Jeruusalemma juudist elanik, et ei karda midagi.
Elan siin 32 aastat. Mul on siin turvalisem kui USAs.
Tunnen end siin mugavalt. See on hea koht.
Juudid peaksid siia kolima, see on elamiseks hea maa.
Saab kasvada isiklikult ja vaimselt. Olen usklik ega karda midagi.
Siinsed inimesed on kenad.
Ja valitsus peaks neid rohkem kaitsma.
USA-le teeb muret vägivalla kasv Jeruusalemmas ja Läänekaldal.
Palestiinlasi ja Iisraeli õhutatakse olukorda maha rahustama.
USA on väga mures vägivalla
ja pingete süvenemise pärast Läänekaldal ja Jeruusalemmas.
USA mõistab hukka
iisraellaste ja palestiinlaste vastu suunatud vägivalla.
Palume osapooltel rahu taastada
ja vältida retoorikat ja aktsioone,
mis regioonis pingeid süvendaksid. Õhutame osapooli
otsima viise status quo taastamiseks
Templimäel ehk Haram al-Sharifil,
mis on olnud vägivalla ajendiks.
Süüria konflikti juurde -
NATO on valmis liitlase kaitseks Türgisse vägesid saatma.
Süürias tegutsevad Vene hävitajad rikkusid Türgi õhuruumi.
NATO-maade kaitseministrid kohtusid Brüsselis.
Päevakorra peateemaks oli Süüria konflikt.
NATO suudab ja on valmis kaitsma kõiki oma liitlasi,
ka Türgit, kõigi ohtude vastu.
Oleme tõhustanud oma vägede valmisolekut,
kahekordistanud oma valvevägede hulka,
loonud kiirreageerimisjõud
ja tõhustanud otsustamisprotsessi.
Seda kõike vastuseks väljakutsetele,
mida näeme nii idas kui lõunas.
NATO peasekretäri avaldus oli esimene selge sõnum Venemaale.
NATO on vapustatud
Venemaa tihenenud sõjalise tegevuse pärast Süürias
ja selle tugevast toetusest president Assadi režiimile.
Minu meelest on murettekitav, et Venemaa peamine sihtmärk pole ISIS
vaid rünnakud on eelkõige suunatud opositsioonirühmituste vastu
ja valitsuse toeks.
Kutsun Venemaad konstruktiivselt tegutsema,
koostööle ISISe vastases võitluses
ja lõpetama Assadi toetamine.
Assadi valitsuse toetamine pole konstruktiivne panus,
kui Süürias tahetakse rahumeelset ja püsivat poliitilist lahendust.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri